РЕШЕНИЕ НА КОМИСИЯТА
от 1 юли 2008 година
за принципно признаване на пълнотата на досиетата, представени за подробен преглед, с оглед възможното включване на фосфан и тиенкарбазон в приложение I към Директива 91/414/ЕИО на Съвета
(нотифицирано под номер C(2008) 3216)
(текст от значение за ЕИП)
(2008/566/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 3 от нея,
като има предвид, че:
(1)
Директива 91/414/ЕИО предвижда изготвянето на списък на Общността на активните вещества, разрешени за включване в състава на продукти за растителна защита.
(2)
На 11 октомври 2007 г. S & A Service und Anwendungstechnik GmbH предостави на органите на Германия досие относно активното вещество фосфан, заедно със заявление за включването му в приложение I към Директива 91/414/ЕИО. На 13 април 2007 г. Bayer Crop Science предостави на органите на Обединеното кралство досие за веществото тиенкарбазон, заедно със заявление за включването му в приложение I към Директива 91/414/ЕИО.
(3)
Органите на Германия и Обединеното кралство уведомиха Комисията, че въз основа на предварителния преглед може да се смята, че досиетата за въпросните активни вещества отговарят на изискванията за данни и информация, установени в приложение II към Директива 91/414/ЕИО. Изглежда също така, че представените досиета удовлетворяват изискванията за наличие на данни и информация, определени в приложение III към Директива 91/414/ЕИО, по отношение на даден продукт за растителна защита, съдържащ разглежданото активно вещество. В съответствие с член 6, параграф 2 от Директива 91/414/ЕИО впоследствие досиетата бяха препратени от заявителите до Комисията и другите държави-членки и бяха предоставени на Постоянния комитет по хранителната верига и здравето на животните.
(4)
С настоящото решение следва официално да се потвърди на общностно равнище, че досиетата принципно удовлетворяват изискванията по отношение на данните и информацията, посочени в приложение II, и поне за един продукт за растителна защита, съдържащ разглежданото активно вещество - изискванията, определени в приложение III към Директива 91/414/ЕИО.
(5)
Настоящото решение не засяга правото на Комисията да изисква от заявителя да предостави допълнителни данни или информация с оглед изясняване на определени части от досието.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Без да се засягат разпоредбите на член 6, параграф 4 от Директива 91/414/ЕИО, досиетата относно активните вещества, посочени в приложението към настоящото решение, които бяха предоставени на Комисията и държавите-членки, с цел посочените вещества да бъдат включени в приложение I към посочената директива, принципно удовлетворяват изискванията за данните и информацията, установени в приложение II към посочената директива.
Също така, досиетата удовлетворяват изискванията за данните и информацията, установени в приложение III към посочената директива по отношение на даден продукт за растителна защита, съдържащ активното вещество, предвид предложените употреби на този продукт.
Член 2
Докладващата държава-членка извършва подробен преглед на посочените в член 1 досиета и съобщава на Комисията заключенията си, заедно с препоръка относно включването или невключването в приложение I към Директива 91/414/ЕИО на активните вещества, посочени в член 1, както и всички условия, свързани с включването, възможно най-бързо и в срок най-късно до една година, считано от публикуването на настоящото решение в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 1 юли 2008 година.